วิเคราะห์ตลาดภาคบ่าย – บล.เอเอสแอล
บล.เอเอสแอล ระบุในบทวิเคราะห์บ่ายนี้
29 ม.ค. 2559

ภาครวมตลาดภาคเช้า
ดัชนี SET ช่วงเช้าปิดบวก 1,293.20 (+4.80 จุด,+0.37%) กรอบ 1,287 – 1,298 มูลค่าการซื้อขาย 24,529.28 ลบ.  เรียงลำดับมูลค่าการซื้อขาย ICT ENERG BANK CONMAT FOOD TRANS PETRO PROP COMM ตามลำดับ-         
ตลาดภูมิภาคแกว่งตัว Nikkei225 -0.52%][FBMKLCI +0.84%][HSI +1.82%][SSE +2.00%][TAIEX +2.22%] 
 
– ธนาคารกลางสหรัฐ (เฟด) จะทำการทดสอบภาวะวิกฤต (Stress Test) ประจำปีของธนาคารรายใหญ่ 33 แห่ง เพื่อประเมินว่าธนาคารเหล่านี้จะสามารถรับมือได้มากน้อยเพียงใดเมื่อเกิดภาวะเศรษฐกิจโลกถดถอย อัตราว่างงานในสหรัฐพุ่งขึ้นเป็นสองเท่าสู่ 10% และเกิดภาวะเงินฝืดระดับปานกลาง เพื่อป้องกันไม่ให้เกิดวิกฤตการณ์ทางการเงินซ้ำรอยกับเมื่อปี 2551 
– เศรษฐกิจไต้หวัน หดตัวลงเมื่อเทียบรายปี ติดต่อ 2 ไตรมาส ได้รับผลกระทบจากการชะลอตัวของเศรษฐกิจจีน ผลิตภัณฑ์มวลรวมภายในประเทศ (GDP) ในประเทศ หดตัวลง 0.28% ในไตรมาส 4/2558y-y ส่วนในปี 2558 GDP ไต้หวันขยายตัว 0.85%
– ธนาคารกลางญี่ปุ่น (BOJ) มีมติคงนโยบายการเงินไว้ในการประชุมวันนี้ พร้อมกับมีมติให้ใช้นโยบายอัตราดอกเบี้ยติดลบ ทั้งนี้ BOJ จะเรียกเก็บดอกเบี้ยที่อัตรา -0.1% สำหรับเม็ดเงินที่สถาบันการเงินต่างๆนำมาสำรองฝากไวักับ BOJ 
– ยอดใช้จ่ายภาคครัวเรือนของญี่ปุ่นในเดือนธ.ค.ปรับตัวลดลง 4.4%y-y ทำสถิติปรับตัวลดลงเป็นเดือนที่ 4 ติดต่อกัน 
– ดัชนีราคาผู้บริโภค (CPI) เดือนธ.ค.ของญี่ปุ่น ปรับตัวขึ้น 0.1% จากปีก่อนหน้านี้
– ธนาคารกลางจีน ประกาศอัดฉีดเม็ดเงินอีก 1 แสนล้านหยวนเข้าสู่ตลาดการเงินในวันนี้ ซึ่งส่งผลให้ยอดรวมการอัดฉีดเงินในช่วงสัปดาห์นี้แตะระดับสูงเป็นประวัติการณ์ที่ 6.9 แสนล้านหยวน สอดคล้องกับที่ธนาคารระบุเมื่อวานนี้ว่า จะเพิ่มความถี่ในการดำเนินงานทางตลาดเงินเป็นการชั่วคราวในระหว่างวันที่ 29 ม.ค.-19 ก.พ. เพื่อให้มีสภาพคล่องที่เพียงพอในช่วงตรุษจีน
 
แนวโน้มตลาดและหุ้นที่น่าสนใจ
ปิดภาคเช้า 1,293.20 (+4.80)
แนวโน้มภาคบ่าย : ปรับตัวขึ้นต่อ ทดสอบ 1,300 แนวรับ 1,290
ดัชนีช่วงเช้าปรับผ่านแนวต้านสำคัญ 1,286 ขึ้นมา และยืนได้เป็นอย่างดี ผสานกับ Indicators ต่างๆ ยังคงมีแนวโน้มดี มีโอกาสปรับตัวขึ้นต่อ ทดสอบแนวต้าน 1,300 โดยมี 1,290 เป็นแนวรับ 
 
NUSA (ราคาปิดภาคเช้า 0.56)
ซื้อเก็งกำไร แนวรับ 0.55 แนวต้าน 0.60
แท่งเทียนรายวัน เริ่มยกจุดต่ำสุดขึ้นต่อเนื่อง พร้อมค่า RSI ที่ยังคงอยู่ในระดับที่ต่ำ แต่เริ่มสูงขึ้น มีโอกาสปรับตัวขึ้นทดสอบแนวต้านถัดไป 0.60
 
RP (ราคาปิดภาคเช้า 7.30) 
ซื้อเก็งกำไร แนวรับ 7.20 แนวต้าน 7.80/8.80
แนวโน้มการแกว่งตัวมีโอกาสสิ้นสุดรอบขาลงใหญ่ ระยะสั้นกลุ่มแท่งเทียนโดจิแกว่งตัวเหนือSMA5วันและ10วัน 7.15 ได้มั่นคง มีโอกาสที่จะทดสอบผ่านแนวต้านจุดสูงรอบที่ผ่านมา 7.50 (ซื้อระยะสั้นตาม) โดยมีแนวต้านต่อไปที่ระดับ 7.80 และ 8.80 เป้นเป้าหมาย